**Канспект занятка**

**адукацыйная галіна “Дзіця і прырода”**

**другая малодшая група**

**Тэма: “Паветра вакол нас”**

Выхавацель

першай катэгорыі

Дзюрдзь Г.З.

**Задачы:** фарміраваць уменне выяўляць уласцівасці аб`ектаў нежывой прыроды ў працэсе эксперыментавання ( на прыкладзе паветра), разуменне ролі паветра ў жыцці чалавека; развіваць успрыманне і абследальніцкія дзеянні; выхоўваць жаданне праяўляць клопат пра расліны.

**Ход занятка**

I. Арганізацыйны момант: выхавацель прыносіць угрупу 2 паветраных шара з намаляванымі тварамі (сумны і вясёлы)

Выхавацель: Дзеці, паглядзіце уважліва на шарыкі, чым яны адрозніваюцца (Дзеці: колерам, памерам і “настроем” )

- Адзін шарык вясёлы, а другі які?(сумны)

- А як вы думаеце, чаму ён сумны?(яму штосьці баліць, ён здуты)

- А што знаходзіца ўнутры шарыка?

- Паслухайце загадку:

*Праз нос нябачна лезе ў грудзі,*

*Затым назад хутчэй бяжыць,*

*Ды ўсё жывое, як і людзі,*

*Не можа без яго пражыць.(Паветра)*

II. Асноўная частка

- Сёння мы з вамі пагаворым пра тое, без чаго не можа жыць і існаваць усё жывое (паветра) і як яго захаваць, каб яно было чыстым.

- А скажыце, а для чаго нам патрэбна паветра?(Каб дыхаць)

- А як вы думаеце, як доўга чалавек можа знаходзіцца без паветра? Давайце праверым: закрыйце шчыльна рот, а нос зажміце пальцамі.

- Якія нязручнасці вы адчулі, калі закрылі нос рукою? (Дыхаць цяжка, без паветра чалавек можна задыхнуцца).

- А цяпер паглядзіце наўкол сябе, вы бачыце паветра? (Не)

- Значыць, паветра якое? (Нябачнае)

- А давайце паспрабуем злавіць паветра далонямі. Атрымліваецца? (Не, злавіць паветра далонямі нельга)

-А зараз мы дакажам, што паветра ёсць.

** Дослед “Што ў мяшочку?”**

- Што ў мяне ў руках?(Мяшочак)

- Што ў ім?(Ён пусты)

- А цяпер я падыму мяшочак і рэзка апушчу ўніз і закручу.

- Што ўнутры? Вы што-небудзь бачыце? (Не)

- Але мяшочак стаў тугім. Што ў ім? (Паветра, як у нашых шарыках - яно нябачнае)

**Вынік:** паветра нябачнае, празрыстае,без колеру)

**Дыхальная гімнастыка “Надуй шарык**”

Дзеці стаяць у крузе і імітуюць надуванне шарыку - шырока разводзяць рукі ў стораны і робяць глыбокі ўдых, затым павольна стуляюць рукі, злучаючы далоні перад грудзьмі і выдуваюць паветра – “Ф-ф-ф” - “Шарык лопнуў” – хлопаюць у далоні, з шарыка выходзіць паветра” – дзеці вымаўляюць; “Ш-ш-ш”.

* А зараз праверым, ці ёсць паветра ўнутры нас.

**Дослед “Паветра ўнутры нас”**

- Давайце падуем. Бачым паветра?(Не)

- А давайце падуем на вадзічку. (Прапаную дзецям аднаразавыя стаканчыкі з вадою і індывідуальныя трубачкі для кактэйля).

- Што адбываецца, калі мы дуем праз трубачкі ў воду?( Ідуць бурбалкі)

- Бурбалкі - гэта пузыркі паветра, якое мы выдувалі. Значыць, паветра ёсць унутры нас? (Так)

- А як вы думаеце, каб мы былі здаровымі, якое паветра павінна быць унутры нас? (Чыстае)

- А дзе паветра чыстае? (На вуліцы, у лесе)

- Каб быць здаровым і не хварэць, трэба дыхаць чыстым паветрам, а значыць трэба, як мага больш праводзіць часу на свежым паветры.

- Дзеці, сумны шарык мне расказаў гісторыю, як у ім апынулася шкоднае (бруднае) паветра і ён захварэў. Зараз ён раскажа і вам, што робіць паветра шкодным для здароўя чалавека.

**Разглядванне і абмяркоўванне карцін:**



- Карцінка “Заведзеная машына - выхлапныя газы” (бліз дарог гуляць нельга),

- Карцінка “Дымяць заводы і фабрыкі” – яны забруджваюць паветра,

- Карцінка “Пажар ў лесе” (забруджваецца паветра, гіне ўсё жывое). У лесе тэба чалавеку весці сябе асцярожна. Лес наша багацце, гэта дом для раслін, птушак і жывёл. А яшчэ – лес – гэта крыніца чыстага паветра, бо дрэвы ачышчаюць паветра. Чым больш дрэў, тым паветра чысцейшае.

І таму, як вы думаеце трэба адносіцца да дрэў?

- Можна ў лесе разводзіць касцёр?

- Можна ламаць дрэўца?

- А як вы думаеце, што можна зрабіць у групе, каб паветра было чыстае?

Адгадайце загадку:

Паветра ачышчаюць,

Ствараюць дабрабыт,

На окнах зелянеюць,

А зімой - квітнеюць. (Пакаёвыя расліны – кветкі)

- Як вы думаеце, для чаго патрэбны комнатныя расліны? (Каб было чыстае паветра, каб было прыгожа)

- А што трэба рабіць, каб пакакёвыя расліны былі прыгожымі? (Паліваць, рыхліць, выціраць пыл з лісточкаў)

- І тады кветачкі ў нашай групе будуць прыгожымі, а паветра чыстым.

III. Вынік занятка

- Дзеці, вы сапраўдныя вынаходнікі і выратавальнікі паветра. Даваце паведамім нашым шарыкам, аб чым мы даведаліся на занятку.

Я буду паказваць карткі, а вы будзеце адказваць на пытанні:

* Чым мы дыхаем? (Чалавек дыхае паветрам)
* Дзе знаходзіцца паветра? (Усюды)
* Што трэба рабіць, каб не хварэць? (дыхаць чыстым паветры, даўжэй бываць на вуліцы, адпачываць з бацькамі ў парку, лесе)
* Што ачышчае паветра? (дрэвы, расліны)

Шарыкі дораць вам кветачкі, каб вы памяталі, што пакаёвыя расліны ачышчаюць паветра і дапамагаюць нам быць здаровымі і мы будзем ім удзячнымі будзеі іх даглядаць – паліваць, праціраць пыл, перасаджваць.

***Другая частка – праца ў кутку прыроды (2-я палова дня – нерэгламентаваная дзейнасць).***

******